જામનગરના લાલબંગલા સર્કલમાં ગઇકાલે મેયરની કામગીરીનો વિરોધ કરવા કોંગ્રેસ દ્વારા ધરણાં યોજાયા બાદ શહેર કોંગ્રેસ પ્રમુખ ગીરીશ અમેથીયાએ લાલબંગલા સર્કલમાં મુંડન કરાવવાની જાહેરાત કરી હતી અને ધરણાં સ્થળે મુંડન કરાવતા હતા તે વેળાએ જ પોલીસ પ્રગટ થયા બાદ તમામ કાર્યકર્તાઓની અટકાયત કરી પોલીસ દમન ગુજારાતા તેનો વિરોધ કરવામાં આવ્યો છે. આજે નગરસેવક આનંદ ગોહિલની રાહબરી હેઠળ ધારાસભ્ય વિક્રમ માડમ, વલ્લભભાઇ ધારવીયા,વિપક્ષના નેતા અલ્તાફ ખફી, સહિતનાંકોંગી અગ્રણીઓની ઉપસ્થિતિમાં પોલીસ વડાને આવેદનપત્ર પાઠવવામાં આવ્યું છે.